JISMONIY ShAXSLARNING DAROMADLARINI SOLIQQA TORTISh ShKALASINI TAKOMILLAShTIRISh TO‘G‘RISIDA

“O‘zbekiston Respublikasining 2001-yilgi davlat budjeti to‘g‘risida” O‘zbekiston Respublikasi Oliy Majlisining 2000-yil 14-dekabrdagi 157-II-son qaroriga muvofiq hamda mehnatni rag‘batlantirishni yanada kuchaytirish, jismoniy shaxslar daromadlarini soliqqa tortish tizimini soddalashtirish va bir xil qilish maqsadida:
 1. 2001-yilning 1-yanvaridan boshlab jismoniy shaxslar daromad solig‘ining eng kam stavkasi 15 foizdan 12 foizga va eng ko‘p stavkasi 40 foizdan 36 foizgacha pasaytirilsin.
 2. Belgilab qo‘yilsinki, 2001-yilning 1-yanvaridan boshlab jismoniy shaxslarning daromad solig‘i ilovaga muvofiq stavkalar bo‘yicha ularning jami daromadidan undirib olinadi.
 3. O‘zbekiston Respublikasi Vazirlar Mahkamasi bir oy muddatda:
 O‘zbekiston Respublikasining Soliq kodeksiga tegishli qo‘shimcha va o‘zgartishlar to‘g‘risida takliflar kiritsin;
 O‘zbekiston Respublikasi Hukumatining qarorlarini mazkur Farmonga muvofiq holga keltirsin.
 4. Ushbu Farmonning ijrosini nazorat qilish O‘zbekiston Respublikasi Bosh vaziri O‘.T. Sultonov zimmasiga yuklansin.